बॉलीवुड ने रामदेव के खिलाफ कार्रवाई की निंदा की  
आंदोलन पर बॉलीवुड भले ही बंटा रहा हो लेकिन योग गुरु के खिलाफ मध्यरात्रि में हुई कार्रवाई की पूरे फिल्म उद्योग ने एक सुर में निंदा की है।
बाबा रामदेव के भ्रष्टाचार के खिलाफ आंदोलन को लेकर बॉलीवुड भले ही बंटा रहा हो लेकिन योग गुरु के खिलाफ मध्यरात्रि में हुई कार्रवाई की पूरे फिल्म उद्योग ने एक सुर में निंदा की है।  बालीवुड के तमाम सदस्यों ने कहा कि हर किसी को प्रदर्शन करने का अधिकार है।  अभिनेत्री रवीना टंडन ने ट्विटर पर लिखा, यह देश हर किसी को प्रदर्शन करने का अधिकार देता है। याद है? अगर हत्यारों, आतंकवादियों को राजनीति में शामिल होने का निमंत्रण होता है तो बाबा को क्यों नहीं। दिग्गज कलाकार अनुपम खेर ने ट्विटर पर कहा, यह देखना हैरान करने वाला है कि रामलीला मैदान पर पुलिस और अधिकारियों ने किस तरह भीड़ के साथ दुर्व्‍यवहार किया। यह गलत और अलोकतांत्रिक है। शर्मनाक फिल्म निर्माता प्रीतिश नंदी ने कहा, मैं रामदेव का समर्थक नहीं हूं। लेकिन यह गलत है। दरअसल यह सरकारी असहिष्णुता का खतरनाक संकेत है। निर्देशक अनुभव सिन्हा ने कहा, अगर कोई व्यक्ति हजारों लोगों को प्रेरित करता है तो उसे सवाल उठाने का अधिकार है, खासकर तब जबकि सवाल काफी प्रासंगिक हो।